Napoli u Roma fit-tellieqa biex jakkwistaw lil Maurizio Sarri Napoli u Roma jibqgħu fit-tellieqa biex jakkwistaw lil Maurizio Sarri bħala coach, li ċaħad offerta minn Fiorentina. Il-coach Toskan jinsab taħt kuntratt ma' Juventus sal-2022, iżda l-Bianconeri jistgħu jtemmu l-ftehim tagħhom sal-aħħar tax-xahar, u jħallsu € 2.5m. Sarri tkeċċa mill-Bianconeri sena ilu minkejja li rebaħ id-disa' titlu tas-Serie A. Fiorentina, Napoli u Roma kellhom kuntatti mal-ex coach ta' Juventus u Sarri ċaħad offerta mit-Toskani. Il-Partenopei u l-Giallorossi jibqgħu fit-tellieqa għall-coach ta' 62 sena, li huwa determinat li jirritorna fil-coaching wara li ħa sena sabbatika. Sarri ma ried jingħaqad mal-ebda team u rrifjuta l-offerti kollha li rċieva matul l-istaġun, inklużi dawk minn Marseille u Fenerbache. L-ex coach ta' Chelsea huwa determinat li jingħaqad ma' club tas-Serie A fl-aħħar tal-istaġun u Roma u Napoli huma l-iktar għażliet konkreti bħalissa.